PolyAgent/wiki_georgian_en_parallel_20231101 huggingface dataset:
ბატაბანო

ბატაბანო — ქალაქი და მუნიციპალიტეტი კუბაში, მაიაბეკეს პროვინციაში.
მუნიციპალიტეტის ტერიტორიას კვეთს მრავალი პატარა მდინარე. ქალაქში არსებული ნავსადგური XVI საუკუნით თარიღდება და დიდ როლს ასრულებდა კუბის სანაპირო ზოლის ქალაქებს შორის ნავიგაციაში, სანამ XIX საუკუნეში ისინი ერთმანეთს რკინიგზით დაუკავშირდებოდნენ. დღეისათვის ის მნიშვნელოვანია რამდენადაც წარმოადგენს ნავსადგურს, საიდანაც ხდება კომუნიკაციის დამყარება კუნძულ ხუვენტუდთან და კაიო-ლარგო-დელ-სურთან. ასევე მნიშვნელოვანია მისი როლი მეთევზეობაში.
ბატაბანოს სამხრეთით მდებარეობს მრავალი პატარა კუნძული, რომლებიც კანარეოსის არქიპელაგს მიეკუთვნება.
ქალაქი 1688 წელს დაარსდა.
დემოგრაფია
2004 წელს, მუნიციპალიტეტის მოსახლეობა 25 664 ადამიანს შეადგენდა. 187 კმ² ფართობზე მოსახლეობის სიმჭიდროვე იყო 137,2 ადამიანი კმ²-ზე.
იხილეთ აგრეთვე
კუბის მუნიციპალიტეტები
კუბის ქალაქების სია
სქოლიო
კუბის ქალაქები
აგნესის ტბა

აგნესის ტბა — პატარა მთის ტბა კანადაში, ალბერტის პროვინციაში. მდებარეობს ბანფის ეროვნული პარკის ტერიტორიაზე, ზღვის დონიდან 2134 მ სიმაღლეზე. სარკის ფართობი 0,52 კმ². სიახლოვეს მდებარეობს ლუიზის ტბა. შემოსაზღვრულია კლდოვანი მთებით. პოპულარული ტურისტული ობიექტია.
რესურსები ინტერნეტში
ლუიზისა და აგნესის ტბები
კანადის ტბები
NGC 7785

NGC 7785 — გალაქტიკა თევზების თანავარსკვლავედში. აღმოჩენის თარიღია 1785 წლის 25 ოქტომბერი. ეს ობიექტი შედის ახალ საერთო კატალოგში.
იხილეთ აგრეთვე
მესიეს ობიექტების სია
ახალი საერთო კატალოგი
რესურსები ინტერნეტში
ინფორმაცია ინგლისურად და ფრანგულად ორიგინალი ახალი საერთო კატალოგიდან
გალაქტიკები
თევზების თანავარსკვლავედი
გაგი ლიჩელი

გაგი ლიჩელი (დ. 1 დეკემბერი, 1998, ქარელი) — ქართველი სპორტსმენი (სამბო), ჭაბუკებს შორის მსოფლიო ჩემპიონატის ვერცხლის მფლობელი (2016, ბუქარესტი, რუმინეთი, 70 კგ ).
ძირითადი შედეგები
რესურსები ინტერნეტში
გაგი ლიჩელი — ქართული სპორტი
დაბადებული 1998
ქარელის მუნიციპალიტეტში დაბადებულები
ქართველი სამბისტები
დაბადებული 1 დეკემბერი
მურტასი

მურტასი — ქალაქი და მუნიციპალიტეტი ესპანეთში, შედის ანდალუსიის ავტონომიური გაერთიანების გრანადის პროვინციის ალპუხარა-გრანადის კომარკის შემადგენლობაში. ფართობი — 72 კმ². მოსახლეობა — 455 კაცი (2020 წ.).
იხილეთ აგრეთვე
გრანადის მუნიციპალიტეტები
რესურსები ინტერნეტში
მურტასის მუნიციპალიტეტის ოფიციალური საიტი
სქოლიო
გრანადის მუნიციპალიტეტები
გრანადის ქალაქები
საყორნის მთა

საყორნის მთა — მთა საქართველოში, კახეთის მხარეში, თელავის მუნიციპალიტეტში. მდებარეობს კახეთის კავკასიონზე, საყორნის ქედზე. სიმაღლე ზღვის დონიდან 2425 მ.
ისტორიული წყაროები
თეიმურაზ ბატონიშვილს საყორნის მთა შეჰყავს იმ შვიდი მთის სიაში, რომლებთანაც დაკავშირებულია ქართული მოდგმა. შესაბამისად ამ მთებს უკავშირებს ქართველთა მთავარი კერპის — ბოჩის შვიდ ხელს.
კახეთის მხარის მთები
სტაროჩერკასკის ისტორიულ-არქიტექტურული მუზეუმ-ნაკრძალი

სტაროჩერკასკის ისტორიულ-არქიტექტურული მუზეუმ-ნაკრძალი — მუზეუმ-ნაკრძალი სტანიცა სტაროჩერკასკში, როსტოვის ოლქი, რუსეთის ფედერაცია.
მუზეუმის მისამართი: 346701, როსტოვის ოლქი, აქსაის რაიონი, სტანიცა სტაროჩერკასკი, ფოსტის ქუჩა № 6.
ისტორია
სტაროჩერკასკის ისტორიულ-არქიტექტურული მუზეუმ-ნაკრძალი შეიქმნა რუსეთის საბჭოთა ფედერაციული სოციალისტური რესპუბლიკის მინისტრთა საბჭოს 1970 წლის 30 დეკემბერის დადგენილების შესაბამისად. მუზეუმის შექმნის ინიციატორი იყო მიხეილ შოლოხოვი. დაფუძნდა XVII—XIX საუკუნეების დონის კაზაკთა დედაქალაქის ჩერკასკის ძეგლების ბაზაზე. ატამან ეფრემოვების ყოფილი სამფლობელოდან შემონახულია: ატამანის სასახლე, ორსართულიანი ქვის კორპუსი, ეფრემოვების კარის ეკლესია, რომელიც დონის ღვთისმშობლის ხატის სახელზე იყო ნაკურთხი. სტეფანე ეფრემოვის სახლი, აგებული 1770-იან წლებში.
მუზეუმში მუდმივად მოქმეედებს შემდეგი გამოფენები: ძირითადი ისტორიული ექსპოზიცია „ველური მინდვრებიდან ძველ ჩერკასკამდე“, „ეფრემოვების კაზაკური მოდგმა“, „როგორ შევქმენით წყნარი დონი“. „კაზაკური სამზარეულოს ტრადიციები“,სტაროჩერკასკის სამახსოვრო ადგილები“, „კაზაკი-ნეკრასოველები“, „მაიდანი და საკვირაო ეკლესია“, „კაზაკების სულიერი სამყარო“. მუზეუმი ასევე მონაწილეობას იღებს ყოველლიურ აქციაში „ღამე მუზეუმში“.
მუზეუმის საგამოფენო დარბაზების ფართობია 1563, 8 მ², ფონდასაცავების — 629,1 მ². სულ დაცულია 67 009 ექსპონატი.
მუზეუმის ბიბლიოთეკაში დაცულია სამი თემატიკური კოლექცია, რომელიც ეხება ლიტერატურულ ძეგლებს: ნ. პარამანოვის გამომცემლობის „Донская речь“-ის წიგნები, კირილოვსკის სტამბისა და მხარეთმცოდნეობითი კოლექცია.
რესურსები ინტერნეტში
СИАМЗ на сайте museum.ru
СИАМЗ на сайте Министерства культуры Ростовской области
Музей-заповедник на Викимапии
სქოლიო
როსტოვის ოლქის მუზეუმები
Cilovxanlı

Cilovxanlı (also, Cülovxanlı) is a village and municipality in the Zardab Rayon of Azerbaijan. It has a population of 215.
References
Populated places in Zardab District
დელფოს ორაკული

დელფოს ორაკული — აპოლონის ტაძრის სამისნო დელფოში, ძველი საბერძნეთის ერთ-ერთ უძველეს რელიგიურ ცენტრში. ესქილეს მიხედვით, დელფოს ორაკული თავდაპირველად უძველეს წინასწარმეტყველს ქალღმერთ გეას ეკუთვნოდა.
გეამ იგი თავის ასულს თემიდას გადასცა, თემიდამ — თავის დას, მან კი თავის შვილიშვილს — აპოლონს. ჰომეროსის ეპოსში დელფოს ორაკული აპოლონმა მას შემდეგ მოიპოვა, რაც ისრით განგმირა გეას შვილი, დელფოს ორაკულის მცველი — გველი პითონი. დელფოს ორაკული დიდი პოპულარობით და გავლენით სარგებლობდა როგორც ბერძნებში, ისე სხვა ხალხებში. ძვ. წ. VI საუკუნეში იგი დაიწვა, მაგრამ მაშინვე ააშენეს ძველზე გაცილებით ბრწყინვალე ტაძარი. სალოცავის წინ ოქროს სამფეხა სკამზე, ექსტაზში მყოფი ქალი პითია ორაზროვანი და ბუნდოვანი სიტყვებით აპოლონის ნება-სურვილს ამცნობდა შემკითხველებს. ჯერ კიდევ პისისტრატეს (ძვ. წ. 600-527) დროს არსებობდა დელფოს სამისნოს წინასწარმეტყველებათა კრებულები. ზოგიერთმა წინასწარმეტყველებამ ჩვენამდე მოაღწია ჰეროდოტეს ნაშრომებითა და სხვა ძველი წყაროებით. პელოპონესის ომის (431-404) შემდეგ დელფოსის სამისნომ საგრძნობლად დაკარგა გავლენა (მფარველობდა გარკვეულ პოლიტიკურ პარტიებს და ქრთამის აღებასაც არ ერიდებოდა). ახ. წ. 390 წელს იმპერატორმა თეოდოსიუს I-მა დელფოს ორაკული სამუდამოდ გაანადგურა.
ლიტერატურა
რესურსები ინტერნეტში
ნაციონალური გეოგრაფიული საზოგადოების ინფორმაცია
გეოლოგები დელფოს ორაკულის შესახებ
დელფო
დელფოს არქეოლოგიური მუზეუმი
ძველი საბერძნეთი
მისნობა
es:Oráculo de Delfos#Pitia o Pitonisa
აბატონი

აბატონი — წმინდა ადგილი კუნძულ ბიგეზე, ეგვიპტის სამხრეთ ნაწილში. აბატონზე მდებარეობდა ოსირისის წმინდა ნაწილის (ფეხის) სამარხი. დიოდორე სიცილიელი აბატონს „წმინდა მინდვრებად“ თარგმნის. სახელწოდება ბერძნული წარმოშობისაა და „შეუღწეველს“ ნიშნავს, რადგან აბატონი ოსირისის ერთ-ერთი წმინდა ნაწილის ნავსაყუდელი იყო და ყველა არ დაიშვებოდა. აკრძალული იყო მუსიკის დაკვრა, ნადირობა და თევზაობა. პლუტარქეს ცნობით, „იქ არ შეიძლება სიარული, ჩიტს არა აქვს დაფრენის, თევზს კი მის სიახლოვეს ცურვის უფლება“. იგი პირველად მოხსენიებულია ნექტანებოს I-ის მიერ მეზობელ კუნძულზე, ფილეზე, ისიდასთვის აგებულ ტაძარში. აბატონი შედარებით „ახალი“ სალოცავი ადგილი იყო, მაგრამ გვიანდელ პერიოდში, როგორც ოსირისის თაყვანისცემის ცენტრმა, აბიდოსი დაჩრდილა. დიდი როლი ითამაშა ისიდას მზარდმა პოპულარობამ და მისი ტაძრის სიახლოვემ კუნძულ ფილეზე. ისიდას ქანდაკებას ყოველ ათ დღეში ოსირისის სამარხთან მიაბრძანებდნენ, რის გამოც მას „აბატონის“ ან „სამარხის ქალბატონს“ ეძახდნენ.
ლიტერატურა
ეგვიპტური მითოლოგია
ბელგიის პირველი საფეხბურთო დივიზიონი A

ბელგიის პირველი საფეხბურთო დივიზიონი A — პროფესიონალური საფეხბურთო ლიგა ბელგიური კლუბებისთვის. წარმოადგენს ბელგიის უმაღლეს საფეხბურთო ლიგას. ჩემპიონატი პირველად 1895–96 წლების სეზონში ჩატარდა. ტურნირი იწყება ივლისში და მთავრდება მაისში. მონაწილეობას იღებს 16 კლუბი.
ჩემპიონატების ისტორიაში ყველაზე ტიტულოვანი კლუბია ბრიუსელის „ანდერლეხტი“, რომელმაც 34-ჯერ მოიგო ტურნირი. მოქმედი ჩემპიონია „ბრიუგე“.
ჩემპიონები
სტატისტიკა კლუბების მიხედვით
რესურსები ინტერნეტში
Belgium - List of Champions
ბელგიის საფეხბურთო ჩემპიონატი
ბელგიის საფეხბურთო ტურნირები
ბელგიის ფეხბურთი
ეროვნული საფეხბურთო ჩემპიონატები
გაგარინი (სომხეთი)

გაგარინი (სომხეთი)
გაგარინი — სოფელი სომხეთში. მდებარეობს გეღარქუნიქის პროვინციაში. 2008 წლის მონაცემებით, მოსახლეობა 1 417 ადამიანს შეადგენდა.
რესურსები ინტერნეტში
სომხეთის მოსახლეობის 2001 წლის აღწერის მონაცემები
გეღარქუნიქის პროვინციის სოფლები
სან-ანდრესის რაიონი

სან-ანდრესის რაიონი — რაიონი პერუში, იკის რეგიონის პისკოს პროვინციაში. მდებარეობს ზღვის დონიდან 27 მეტრზე. 2007 წლის მონაცემებით, მოსახლეობა 14 134 ადამიანს შეადგენდა, სიმჭიდროვე 360 ადამიანი კმ²-ზე. ფართობი 39.45 კმ²-ია.
იხილეთ აგრეთვე
პერუს რაიონები
რესურსები ინტერნეტში
2007 წლის აღწერის მონაცემები
პერუს სტატისტიკისა და ინფორმაციის ეროვნული ინსტიტუტი
იკის რეგიონის რაიონები
პისკოს პროვინციის რაიონები
ბოლნისის მუზეუმი

ბოლნისის მუზეუმი — მუზეუმი საქართველოში, ქალაქ ბოლნისში. ოფიციალურად გაიხსნა 2020 წლის 21 ივლისს.
მუზეუმის ექსპოზიცია წარმოაჩენს ქვემო ქართლის ისტორიას, რეგიონის უნიკალურობას და საქართველოს როგორც მსოფლიოს ერთიანი სისტემის ნაწილს მრავალი მიმართულებით: რეგიონის ბუნების მრავალფეროვნება, ადრეული ჰომინიდები, უძველესი მიწათმოქმედება, უძველესი მეტალურგია, ადრეული დამწერლობა, ქართული დამწერლობის საფუძვლები და ქრისტიანული კულტურის ისტორია.
მუზეუმში ასევე წარმოდგენილია, 200 წლის წინ სამხრეთ გერმანიიდან საქართველოში ჩამოსახლებული გერმანელების ისტორია. ზოგადად, ქვემო ქართლს წარმოაჩენს, როგორც მულტიკულტურულ რეგიონს, სადაც ქართველებთან ერთად ცხოვრობდნენ სომხები, აზერბაიჯანელები, ოსები, ბერძნები, რუსები, გერმანელები და სხვა. მუზეუმში ასევე განთავსებულია გოეთეს ინსტიტუტის მედიათეკა. აღსანიშნავია, რომ ეს არის პირველი შემთხვევა, როდესაც გოეთეს ინსტიტუტმა, რომელიც მსოფლიოს 90-ზე მეტ ქვეყანაშია წარმოდგენილი, მუზეუმში მედიათეკა გახსნა.
საექსპოზიციო სივრცეებში სამეცნიერო მნიშვნელობის არქეოლოგიური მასალა და ხელოვნების ნიმუშები საქართველოს ეროვნული მუზეუმის კოლექციებიდან და ბოლნისის მხარეთმცოდნეობის მუზეუმიდან არის წარმოდგენილი. სამუზეუმო შენობაში წარმოდგენილია მუდმივმოქმედი ექსპოზიცია და ასევე, დროებითი საგამოფენო სივრცე.
რესურსები ინტერნეტში
მუზეუმები
ბოლნისის მუზეუმი
სქოლიო
ბოლნისის მუნიციპალიტეტის მუზეუმები
ასხის ქუჩა

ასხის ქუჩა — ქუჩა თბილისში, ჩუღურეთის რაიონში (ახალი კუკია); ლებარდის ქუჩიდან ცაიშის ქუჩამდე. წარმოიქმნა XX საუკუნის დასაწყისში. ადრე ერქვა ჩუღურეთის აგარაკის, შემდეგ – ასხინის ქუჩა, რაც ასხის რუსიფიცირებული ფორმაა. თბილისის 1934 წლის გეგმაზე დატანილია როგორც ასხის ქუჩა. 1939 წელს დაერქვა პოლინა ოსიპენკოს სახელი, 1990 წელს ეწოდა ჩუღურეთის ქუჩა, შემდეგ დაუბრუნდა ძველი სახელი.
ლიტერატურა
ჩუღურეთის რაიონის ქუჩები
Lasioglossum convexum

Lasioglossum convexum — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1879 წელს.
იხილეთ აგრეთვე
Lasioglossum-ის სახეობების სია
სქოლიო
convexum
Pleurotomella capricornea

Pleurotomella capricornea is a species of sea snail, a marine gastropod mollusk in the family Raphitomidae.
Description
The length of the shell attains 4.5 mm, its diameter 2 mm.
(Original description) The small shell is lanceolate and contracted at the sutures. The substance is rather thin and translucent. Its colour is either white, buff, or pale pink above, afterwards turning to buff or white. The three whorls of the protoconch are always darker, usually brown buff. The shell contains 7½ whorls, including a protoconch of two whorls.
Sculpture : Fine spiral grooves, crossed by still finer radials, ornament the protoconch. The third whorl has a prominent keel on the shoulder, beneath which is a fainter spiral. On the fourth whorl the radials first appear as eight prominent round-backed ribs, crossed by two, afterwards three, spiral cords, forming deep meshes by their intersection. The ribs descend continuously and obliquely from whorl to whorl, but decrease in relative importance. The spirals multiply by intercalation till on the
body whorl they amount to twenty-five, but there also they are insignificant compared to their initial stage. Two or three of the peripheral spirals project beyond the succeeding fasciole. The fasciole is distinct, crossed by sharp thread-like radials.
Aperture: The sinus is simple and rather shallow. The inner lip shows a slight callus. The siphonal canal is short and recurved.
Location
This marine species is endemic to Australia and occurs off Queensland.
References
Powell, A.W.B. 1966. The molluscan families Speightiidae and Turridae, an evaluation of the valid taxa, both Recent and fossil, with list of characteristic species. Bulletin of the Auckland Institute and Museum. Auckland, New Zealand 5: 1–184, pls 1–23
Beu, A.G. 2011 Marine Molluscs of oxygen isotope stages of the last 2 million years in New Zealand. Part 4. Gastropoda (Ptenoglossa, Neogastropoda, Heterobranchia). Journal of the Royal Society of New Zealand 41, 1–153
External links
capricornea
Gastropods described in 1922
Gastropods of Australia
ზაფხულის ღამის სიზმარი

ზაფხულის ღამის სიზმარი (A Midsummer Night's Dream) — უილიამ შექსპირის კომედია. იგი დაწერილი უნდა იყოს 1594–1595 წლებს შორის. პიესა დაიწერა რომელიმე დიდგვაროვანის საქორწინო ცერემონიალზე წარსადგენად, რომელსაც შესაძლოა თვით დედოფალი ელიზაბეთიც ესწრებოდა. აღნიშნავენ დედოფლის მიმართ პიესაში ჩაქსოვილ რამდენიმე ქათინაურს. ერთი ვერსიით, შექსპირმა კომედია მიუძღვნა სამოც წელს მიღწეულ სერ თომას ჰენიჯის დაქორწინებას საუთჰემპტონის გრაფის ქვრივ მერიზე. მერი იყო იმ გრაფ საუთჰემპტონის დედა, რომელიც მფარველობას უწევდა შექსპირს და რომელსაც მიეძღვნა პოემები ვენერა და ადონისი და ლუკრეციას გაუპატიურება.
კომედიაში ნაგულისხმებია ზაფხულის ბუნიაობის ღამე (Midsummer Eve), 23 ივლისი, რომლის დროსაც თითქოს სულები გადმოდიოდნენ საფლავიდან და ოინებს უმართავდნენ ადამიანებს. ამ დროს ტარდებოდა ტრადიციული რიტუალები, ანთებდნენ კოცონს, რაც წინაქრისტიანული ბრიტანეთის ნაყოფიერების დღესასწაულის გადმონაშთი იყო.
შექსპიროლოგთა შორის გამოითქვა მოსაზრება რომეო და ჯულიეტასა და ზაფხულის ღამის სიზმრის ურთიერთმიმართების შესახებ, რომლის თანახმადაც ორივე პიესა ერთიან გენეტიკურ ტიპს განეკუთვნება, ორივეში დახატულია მტრული ოჯახის შვილების ბედ–იღბალი.
კომედიის სიუჟეტის წყაროები მრავლად მოიძებნება კლასიკური ლიტერატურიდან. შექსპირი აერთიანებს განსხვავებულ სიუჟეტურ მოტივებს პლუტარქეს ქრონიკებიდან, ჯეფრი ჩოსერის კენტერბერიული მოთხრობებიდან, აპულეუსის ოქროს ვირიდან. სახელი ტიტანია შექსპირმა ალბათ ნახა ოვიდიუსთან და ა.შ. საერთოდ, პიესის სამყარო სავსეა შუა საუკუნეების ფოლკლორული სახეებით, ანგლო–საქსური წარსულის ფურცლებიდან გაცოცხლებული წარმოდგენებით. მეტად ძლიერი და აქტიურია პიესაში მითური არქეტიპების სიღრმისეული შრე.
პერსონაჟები
თეზევსი – ათენის მთავარი
ეგეოსი – ჰერმიას მამა
ლისანდრე – ჰერმიას მოტრფიალე
დემეტრიოსი – ჰერმიას მოტრფიალე
ფილოსტრატე – თეზევსის დღესასწაულის გამგებელი
კომშა – დურგალი
კოხტაპრუწა – ხურო
კოჭა – ფეიქარი
სტვირა – მესაბერვლე
დრუნჩა – თოქმაჩი
კნაჭა – თერძი
ჰიპოლიტა – ამორძალების დედოფალი
ჰერმია – ეგეოსის ქალი, ლისანდრეს შეყვარებული
ელენე –დემეტრიოსის მოტრფიალე
ობერონი–ფერიების მეფე
ტიტანია – ფერიების დედოფალი
პაკი – ანუ საყვარელი ბიჭი რობინ გუდფელოუ
მდოგვის მარცვალი – ფერია
ფარვანა – ფერია
აბლაბუდა – ფერია
მუხუდო – ფერია
სხვა ფერიები, თეზევისისა და ჰიპოლიტას ამალა
გალერეა
ლიტერატურა
თხზულებათა სრული კრებული ხუთ ტომად, ტ. I, ნიკო ყიასაშვილის საერთო რედაქციით, წინასიტყვაობითა და შენიშვნებით, გვ. 400
სოფიო მარი, შექსპირი და უძველესი მითები, „ქართული შექსპირიანა“, ტომი მესამე, თბ., 1972, გვ. 51–71
შექსპირის კომედიები
ინგლისის აღორძინების პერიოდის ლიტერატურა
მიწა-ჰაერი კლასის რაკეტები

მიწა-ჰაერი კლასის რაკეტები
რაკეტები
საბჭოთა/რუსეთის რაკეტები
ს-25(С-25, SA-1 Guild)
ს-75 დვინა(С-75 Двина, SA-2 Guidline)
ს-125 ნევა(С-125 Нева, SA-3 Goa)
ს-200(С-200, SA-5 Gammon)
ს-300(С-300)
ს-400 ტრიუმფი (С-400 Триумф, SA-21 Growler)
2კ11 კრუგი (2К11 Круг, SA-4 Ganef)
2კ12 კუბი (2К12 Куб, SA-6 Gainful)
9რ31 (9Р31, SA-9 Gaskin)
9კ310 იგლა-1 (9К310 Игла-1, SA-21 Gimlet)
9მ311 ტუნგუსკა (9М311 Тунгуска, SA-19 Grison)
9კ32 სტრელა-2 (9К32 Стрела-2, SA-7 Grail)
9კ33 ოსა (9К33 Оса, SA-8 Gecko)
9კ330 ტორი (9К330 Тор, SA-15 Gauntlet)
9კ35 სტრელა-10 (9К35 Стрела-10, SA-13 Gopher)
9მ36 სტრელა-3 (9М36 Стрела-3, SA-14 Gremlin)
9კ37 ბუკი (9К37 Бук, SA-11 Gadfly)
9კ38 იგლა (9К38 Игла, SA-18 Grouse)
9კ338 იგლა-ს (9К338 Игла-С, SA-24 Grinch)
9კ40 ბუკი მ2 (9К40 Бук М2, SA-17 Grizzly)
id:Daftar peluru kendali udara ke darat
ტრიონიქსისებრნი

ტრიონიქსისებრნი — ოჯახი რბილტყავა კუთა რიგისა. მოიცავს 7 გვარსა და 22 სახეობას. მათი სხეულის სიგრძე 1 მ აღწევს. ბრტყელია და დაფარულია რბილიკანით. თავზე ხორთუმი აქვთ, რომელიც ნესტოებით ბოლოვდება; თათებზე გადაკრული აქვთ საცურაო აპკი. შეუძლიათ თავისა და კისრის შეწევა ფარის ქვეშ. გავრცელებულია აზიის, აფრიკისა და ჩრდილოეთ ამერიკის მდინარეებში. ტრიონიქსისებრნი მეტად მოძრავი მტაცებლები არიან, დამატებითი სუნთქვის ორგანოების (ხახის ლორწოვანი გამონაზარდები) მეშვეობით წყალქვეშ დიდხანს დარჩენის საშუალება ეძლევათ. ტრიონიქსისებრნი კანითაც სუნთქავენ.
ლიტერატურა
კუები
პრიმერო-დე-მაიოს დეპარტამენტი

პრიმერო-დე-მაიოს დეპარტამენტი — დეპარტამენტი არგენტინაში, ჩაკოს პროვინციაში.
არგენტინის სტატისტიკის ეროვნული ინსტიტუტის მონაცემებით, 2001 წელს დეპარტამენტის მოსახლეობა 9 131 ადამიანს შეადგენდა. ფართობი 1 864 კმ²-ია.
დეპარტამენტის ადმინისტრაციული ცენტრია ქალაქი მარგარიტა-ბელენი.
რესურსები ინტერნეტში
არგენტინის მოსახლეობის 2001 წლის აღწერის მონაცემები
Cuadro P1-P. Provincia del Chaco. Población total y variación intercensal absoluta y relativa por departamento. Años 2001-2010
ჩაკოს პროვინციის დეპარტამენტები
კონფლიქტი

კონფლიქტი — სერიოზული უთანხმოება, განხეთქილება, შეჯახება დაპირისპირებულ მხარეებს შორის. კონფლიქტი შეიძლება იყოს შინაგანი და გარეგანი. შინაგანია კონფლიქტი, როდესაც ადამიანში ორი საპირისპირო განცდა ან შეხედულება ებრძვის ერთმანეთს, გარეგანი კონფლიქტი კი ორ პიროვნებას ან პიროვნებასა და პიროვნებათა ჯგუფს შორის ხდება.
ლიტერატურა
კონფლიქტი
ლაგოა-დუს-პატუსი (მინას-ჟერაისი)

ლაგოა-დუს-პატუსი (მინას-ჟერაისი)
ლაგოა-დუს-პატუსი — მუნიციპალიტეტი ბრაზილიაში, მინას-ჟერაისის შტატში; მიეკუთვნება მინას-ჟერაისის შტატის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ პირაპორის შემადგენლობაში.
2010 წლის მონაცემებით, მოსახლეობა 4 225 ადამიანს შეადგენდა, მოსახლეობის სიმჭიდროვე 7.04 კმ²-ზე. ფართობი 600 547 კმ²-ია.
იხილეთ აგრეთვე
მინას-ჟერაისი
ბრაზილიის შტატები
რესურსები ინტერნეტში
ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
მინას-ჟერაისის შტატის მუნიციპალიტეტები
ბიეთი (მრავალმნიშვნელოვანი)

ბიეთი (მრავალმნიშვნელოვანი)
საკუთარი სახელი ბიეთი შეიძლება აღნიშნავდეს:
ბიეთი — ტაძარი ახალციხის მუნიციპალიტეტში
ბიეთი — სოფელი გორის მუნიციპალიტეტში
ნერევსი

ნერევსი — ზღვის ღვთაება ბერძნულ მითოლოგიაში, პონტოსისა და გეას ძე. დორისის მეუღლე, ნერეიდების მამა. მშვიდი ზღვის განსახიერება, კეთილი, ბრძენი და სამართლიანი მოხუცი.
ნერევსი ვერ იტანს სიცრუეს და მუდამ კეთილ რჩევებს იძლევა. ზღვის სხვა ღვთაებათა მსგავსად (მაგ. პროტევსი), მისნობის უნარსაც ფლობს. მაგრამ თუ ვინმე მოისურვებს მისგან მნიშვნელოვანი ამბის გაგებას, თავდაპირველად იგი უნდა შეიპყროს. მისი შეპყრობა კი რთულია, რადგანაც ნერევსს, ვით ზღვის სტიქიას, სხვადასხვა სახედ ძალუძს გარდაქმნა. ძლივს შებოჭა იგი ჰერაკლემ, როდესაც სურდა ჰესპერიდების ბაღისკენ მიმავალი გზის გაგნება.
ნერევსი თავის ქალიშვილებთან, ნერეიდებთან, ერთად ეგეოსის ზღვათა სიღრმეში ბინადრობდა. ხელოვანები მას კეთილი სახის მქონე მოხუცად წარმოსახავდნენ, რომელსაც თმებზე, წამწამებსა და წვერებზე წყალმცენარეები ეფინა.
რესურსები ინტერნეტში
ნერევსი
ბერძნული ღმერთები
ზღვის ღვთაებები
Dolný Kubín District

Dolný Kubín District (okres Dolný Kubín) is a district in
the Žilina Region of central Slovakia. District is located in a hilly area north of Malá Fatra mountain range. Core of the district economy represent engineering, electrical engineering, metallurgy and wood processing industry. In the district are several middle-sized construction companies. Its seat and center is its largest town Dolný Kubín.
Municipalities
References
External links
http://www.dolnykubin.sk
Districts of Slovakia
Žilina Region
Goodbye Blue Sky

Goodbye Blue Sky
„Goodbye Blue Sky“ — ინგლისური პროგრესული როკ-ჯგუფ პინკ ფლოიდის რიგით მეშვიდე სიმღერა 1979 წლის კონცეპტუალური ალბომიდან The Wall. მისი ავტორია როჯერ უოტერსი.
კომპოზიცია
ამ სიმღერის შესავალში ჟღერს ჩიტების ხმები. ახლოვდება სამხედრო თვითმფრინავები, რაც იქცევს ბავშვის ყურადღებას (ჰარი უოტერსის ხმა). იგი წარმოთქვამს: Look mummy, there's an aeroplane up in the sky (შეხედე, დედა, ცაში თვითმფრინავია).
შემდეგ ჟღერს დევიდ გილმორის ვოკალი და გიტარები. სიმღერის ტექსტში ასახულია მოგონებები ელ­ვი­სე­ბუ­რი ომის შესახებ.
სიმღერის ვერსია შეტანილია ფილმში „პინკ ფლოიდი: კედელი“, სადაც მას ახლავს ჯერალდ სკარფის მიერ შექმნილი ანიმაციური კადრები, ომის კოშმარებით.
სიმღერის დასაწყისში ფრაზას წარმოთქვამს ჰარი უოტერსი, როჯერის შვილი. მისი და მისი დის, ინდიას ხმები აგრეთვე ჟღერს ჯგუფის კომპოზიციაში „Two Suns in the Sunset“.
სიუჟეტი
The Wall არის ამბავი პინკის შესახებ, რომელიც არის საზოგადოებისგან გაუცხოებული როკ-ვარსკვლავი. იგი საზოგადოებისგან ფსიქოლოგიურ ბარიერს ქმნის, წარმოსახვითი კედლის სახით. ამ სიმღერის ტექსტში აღწერილია მოგონებები ომზე.
საკონცერტო ვერსიები
2010-2013 წლის ტურნეში The Wall Live უოტერსი ამ კომპოზიციაში იყენებდა ვიდეოპროექციას, სადაც თვითმფრინავიდან, სხვა სიმბოლოებთან (დოლარი, მერსედესის ნიშანი, ფაშისტური სვასტიკა) იყრებოდა დავითის ვარსკვლავებიც, რამაც ერთ-ერთი ებრაული ორგანიზაცია გაანაწყენა და გამოიწვია უოტერსის დადანაშაულება ანტისემიტიზმში, თუმცა მუსიკოსმა მოგვიანებით განმარტა, რომ მსგავსი არაფერი ჰქონდა ჩაფიქრებული და ოდნავ შეცვალა პროექციაში სიმბოლოთა თანმიმდევრობა. ამ კონცერტებზე უფრო ვრცელი იყო იმპროვიზაცია ძირითად თემაზე, რომელიც სხვადასხვა ხანგრძლივობის ნომერს შეადგენდა - ამ დროს ეკრანზე ჩანდა სისხლიანი ზღვა ზემოთ აღნიშნული სიმბოლოებით.
უოტერსის 1990 წლის კონცერტზე The Wall Live In Berlin სიმღერა შესრულდა ჯონი მიტჩელის მიერ. სხვა კონცერტებზე (გარდა ჯგუფის 1980-1981 წლის ტურნეს თარიღებისა) ნომერი არ შესრულებულა. ორიგინალურ კონცერტებზე, სიმღერის ბოლოს რიჩარდ რაიტი ასრულებდა ვრცელ სოლოს კლავიშებიან საკრავებზე.
სქოლიო
1979 წლის სიმღერები
პინკ ფლოიდის სიმღერები
სიმღერები როჯერ უოტერსის ავტორობით
ბაჰამის კუნძულების დემოგრაფია

ბაჰამის კუნძულების დემოგრაფია
ბაჰამის კუნძულების მთლიანი მოსახლეობა 347 176 ადამიანია, საიდანაც 25,9% 14 წელზე ქვემოთაა, 67,2% 15-დან 64 წლამდე, 6,9% კი 65 წელზე მეტის. მოსახლეობის ზრდა 0,925%-ია (2010 წლის აღწერით). შობადობის მაჩვენებელია 17,81 ყოველ 1000 ადამიანზე, სიკვდილიანობა 9,35/1000, მიგრაციის სალდო -2.13 ყოველ 1 000 ადამიანზე.
ახალშობილთა სიკვდილიანობის მაჩვენებელი 23,21-ია ყოველ 1000 დაბადებულზე. დაბადებისას, სიცოცხლის საშუალო ხანგრძლივობა 69,87 წელია: 73,49 წელი ქალებისთვის და 66,32 მამაკაცებისთვის. ნაყოფიერების საერთო მაჩვენებელი ქალებისთვის არის 2.0 ბავშვი (2010 წლის აღწერა).
ქვეყნის ეთნიკური შემადგენლობა შემდეგნაირია: 85% აფრიკელი, 12% ევროპელი, 3% აზიელი და ლათინოამერიკელი. რელიგიური მრწამისი მიხედვით, მოსახლეობის 35,4% ბაპტისტია, 15,1% ანგლიკანი, 13,5% კათოლიკე, 8,1% ორმოცდაათიანელი, 4,8% ღმერთის ეკლესიის მიმდევარი, 4,2% მეთოდისტი, 15.2% სხვა ქრისტიანი, 12% პროტესტანტი, 3% არარელიგიურია ან უცნობია, 2% სხვა. სხვა მრწამსის ადამიანებს შორის არიან ებრაელები, მუსლიმები, ბაჰაისტები, ინდუისტები, რასტაფარიანელები და ადგილობრივი მაგიური პრაქტიკის მიმდევრები.
ბაჰამის კუნძულების ოფიციალური ენაა ინგლისური, ბევრი მაცხოვრებელი საუბრობს ბაჰამურ დიალექტზე. 1995 წლის შეფასებით, სრულწლოვანი მოსახლეობის 98,2% წერა-კითხვის მცოდნეა.
ეთნიკური ჯგუფები
აფრო-ბაჰამელები
აფრო-ბაჰამელები ბაჰამის კუნძულების ის მაცხოვრებლები არიან, რომელთა წინაპრების სამშობლოც დასავლეთ აფრიკაა. პირველი აფრიკელები ბაჰამებზე, კერძოდ კი კუნძულ ელიუთერაზე მოვიდნენ ბერმუდის კუნძულებიდან, ესენი იყვნენ გათავისუფლებული მონები, რომლებიც ახალ სიცოცხლეს ეძებდნენ. ამჟამად, აფრო-ბაჰამელები ბაჰამის კუნძულების უმსხვილეს ეთნიკურ ჯგუფს შეადგენენ, ქვეყნის მოსახლეობის დაახლოებით 85%-ს. ასევე სახლობს დაახლოებით 80 000 ჰაიტელი.
ევროპელები
2010 წლის აღწერის მონაცემებით, ბაჰამის კუნძულებზე 16 598 თეთრკანიანი ადამიანი ცხოვრობს. დაახლოებით 38 000 ევროპელი ბაჰამელი, ანუ ბაჰამელები ევროპული წარმოშობით, ძირითადად ინგლისელი პურიტანებისა და ამერიკელი ლოიალისტების შთამომავლები არიან, რომლებიც კუნძულებზე 1649 წელსა და შემდეგ 1783 წელს დასახლდნენ. ისინი წარმოქმნიან ბაჰამის კუნძულების უმსხვილეს უმცირესობას, მთლიანი მოსახლეობის 12%-ს. ბევრი სამხრეთელი ლოიალისტი აბაკოს კუნძულებზე ჩასახლდა, სადაც მოსახლეობის 50% თეთრკანიანია.
ევროპელი ბაჰამელების მცირე ნაწილი ბერძენი მუშების შთამომავალია, რომლებიც ბაჰამებზე 1900-იან წლებში ზღვის ღრუბლების ინდუსტრიის გასავითარებლად ჩავიდნენ. მიუხედავად იმისა, რომ ისინი მოსახლეობის მხოლოდ 1%-ს შეადგენენ, მათ შეძლეს და შეინარჩუნეს თავიანთ განსხვავებული ბერძნული ბაჰამური კულტურა.
ბაჰამელების გენეალოგიის ერთ-ერთი მახასიათებელი ისაა, რომ ოჯახების უმრავლესობას განშტოებები აქვს და უშუალოდ ოჯახის წევრებიც კი მოიცავენ მთელს სპექტრს „ღიას“, „ყავისფერსა“ და „შავს“ შორის.
ბაჰამის კუნძულებზე, გამოიყენება მხოლოდ ტერმინი ბაჰამელი, რადგან არ ცნობენ ტერმინ ვესტ-ინდოელს.
გარდა ამისა, ბევრი ბაჰამელი შერეული წარმოშობისაა, მათ შორის არიან კალათბურთელი რიკ ფოქსი, მსახიობი პერსია უაიტი და მომღერალი ლენი კრავიცი.
უდიდესი ქალაქები
რესურსები ინტერნეტში
CIA-ს სტატისტიკა
გაეროს სტატისტიკა
სქოლიო
ბაჰამის კუნძულები